Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, erizaintzako azken Lan Eskaintza Publikoari buruzkoa. Galdera 2019ko urriaren 25eko 28. Nafarroako Parlamentuko Aldizkari Ofizialean argitaratu zen.

Iruñean, 2019ko azaroaren 18an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak 10-19-PES-00122 informazio-eskaera egin du, zeinaren bidez “erizaintzako lan eskaintza publikoaren xehetasunak eta kronograma” eskatzen baititu. Hona Nafarroako Gobernuko Osasuneko kontseilariak horri buruz eman beharreko informazioa:

- Erizaintzako azken lan-eskaintza publikoa dela-eta egindako izapideen eta administrazio-egintzen xehetasuna eta kronograma, bai eta prozeduraren parte bakoitzean izandako atzerapenen zergatiak ere, oposizioko azterketaren egunetik aitzina.

Osasunbidea-Nafarroako Osasun Zerbitzuak erizain lanpostuetarako egindako deialdia, 2013-15-16ko LEPari dagokiona.

Erizaintzako deialdi horren oinarriak 2017ko irailaren 25eko NAOn argitaratu ziren, 185. zenbakian.

Abenduaren 28an deialdi horretan onartutako eta baztertutako izangaien behin-behineko zerrenda argitaratu zen. 2018ko martxoaren 1ean argitaratu zen behin betiko zerrenda.

Azterketa 2018ko martxoaren 24an egin zen.

Ondoren, kronologikoki zehaztuta, emaitza hauek argitaratu dira:

Oposizio-faseko behin-behineko emaitzak: 2018-03-26

Alegazioei erantzuten zaie.

Oposizio-faseko behin betiko emaitzak: 2018-05-03

Hilabeteko epea errekurtsoak aurkezteko eta prestatzeko. Araubide Juridikoaren Zerbitzuak hiru hilabete baino gutxiago ematen du horiek guztiak ebazteko.

Oposizio-faseko behin betiko emaitzak, errekurtsoen ondotik: 2018-09-13

Oposizio-fasea gainditutako 2.900 hautagaiei buruzko espedienteak barematzen 6 hilabete eman ondoren, baremazio-faseko behin-behineko emaitzak argitaratzen dira: 2018-12-19

Oposizio-faseko behin betiko emaitzak, epaiaren ondoren: 2019-04-24 (oposizio-fasea hasieran baino 35 hautagai gehiagok gainditu dutela deklaratzen da)

35 izangaiak barematu ondoren, baremazio-fasearen behin-behineko emaitzak argitaratzen dira, epaiaren ondoren: 2019-04-26 (lan hau aurreikuspenen arabera aurreratu genuen)

Hil honetan alegazio guztiei erantzuten zaie eta baremo-faseko behin betiko emaitzak argitaratzen dira: 2019-05-30

Azken emaitza: 2019-05-30

Lanpostu hutsak hautatzeko ekitaldia prestatzea. Lanpostuen hautaketa 2019-06-13an argitaratu zen, eta izangaiek 10 egun balioduneko epea izan zuten beren hautaketa egiteko.

Behin betiko emaitzak argitaratu ondoren, hautagaiek hilabeteko epea izan zuten baremoari errekurtsoak jartzeko. Araubide Juridikoaren Zerbitzuak hiru hilabete eman zituen horiek guztiak ebazteko. Epaitegian apelazio-errekurtso bat aurkeztu zela jakin ondoren, epatze-faltagatik, hilabete inguru itxaron zen epaiaren emaitza ezagutzeko.

Justizia Auzitegi Nagusiko Administrazioarekiko Auzien Salak ezespen-epaia eman zuen 2019ko urriaren 18an.

Epaia jakinarazi eta hurrengo egunean, baremoaren behin betiko emaitzak, gora jotzeko errekurtsoen ondorengoak, prestatu eta argitaratu genituen: 2019-04-11

Amaierako emaitza, gora jotzeko errekurtsoen ondorengoa: 2019-04-11

Aurreikuspenen arabera, izendapen proposamena azaroaren 20an argitaratuko da NAOn.

Beraz, erizaintzako hautaketa-prozesu honen garapen-kronograma ikusita, ondoriozta daiteke ezen, jarritako errekurtsoen eta erreklamazio judizialaren ondorioz, emaitzen argitalpen ugari egin direla eta, zenbaitetan, itxaroteko neurri zuhur txikiak aplikatu direla.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko azaroaren 11n.

Osasuneko kontseilaria: Santos Induráin Orduna